open-index/open-wikipedia-markdown huggingface dataset:
Viena diena

**"Viena diena"** () ir 2011. gada ASV romantiskā drāma, kuras režisore ir Lona Šerfiga. Filma ir veidota pēc Deivida Nikolsa tāda paša nosaukuma noveles. Galvenās lomas atveido Anna Hetaveja, Džims Sturdžess, Toms Misons, Džodija Vitakere un Reifs Spols. Filmas pirmizrāde notika  Ņujorkā.

Pēc koledžas absolvēšanas Deksters un Emma pavada izlaiduma nakti kopā. Turpinājumā tiek parādīta Dekstera un Emmas dzīve katra gada vienā un tajā pašā datumā.

## Atsauces

## Ārējās saites
Džeinas stāsts

**"Džeinas stāsts"** () ir 2007. gada ASV biogrāfiskā drāmas filma, kuras režisors ir Džulians Džerolds. Filma ir daļēji balstīta uz Džona Hantera Spensa grāmatu "Džeinas Ostinas stāsts" (*Becoming Jane Austen*). Galvenās lomas atveido Anna Hetaveja, Džeimss Makevojs, Džūlija Voltersa, Džeimss Kromvels un Megija Smita. Filmas pirmizrāde notika .

Filmā tiek apskatīta Džeinas Ostinas agrīnā dzīve, kā arī viņas attiecības ar Tomasu Lenglosu Lefroju.

## Atsauces

## Ārējās saites
Džomo Keniata

**Džomo Keniata** (; dzimis ap , miris ) bija Kenijas pretkolonisma aktīvists un politiķis.

Vadījis Keniju no 1963. gada, līdz 1964. gadam kā tās premjerministrs, pēc tam līdz savai nāvei 1978. gadā valsts prezidenta amatā (ir pirmais Kenijas prezidents).  Pirmais neatkarīgās Kenijas valdības vadītājs; viņam bija nozīmīga loma valsts pārveidē no Britu impērijas kolonijas uz neatkarīgu valsti. Prezidentūras laikā izjuta atbalstu gan no melnādainajiem, gan baltādainajiem, tomēr tika kritizēts par diktatorisko un autoritatīvo vadības stilu.

## Ārējās saites

*
Arnolds Artums-Hartmanis

**Arnolds Artums-Hartmanis**, arī **Arnolds Artum-Hartmanis** (1895—±1970. gadi) bija latviešu strēlnieku virsnieks, vēlāk Latvijas Bruņoto spēku pulkvežleitnants, Lāčplēša Kara ordeņa kavalieris.

## Dzīvesgājums
Dzimis 1895. gada 29. martā Aizupes pagastā ierēdņa Jura Hartmaņa ģimenē. Mācījās Tukuma komercskolā. Tūlīt pēc Pirmā pasaules kara sākuma 1914. gada jūlijā iestājās Krievijas impērijas armijā, piedalījās kaujās Austrumprūsijas un Galīcijas frontēs. Pēc Oranienbaumas praporščiku skolas beigšanas 1916. gadā bija 6. Tukuma latviešu strēlnieku pulka spridzinātāju nodaļas komandieris. Piedalījies Ķekavas un Ziemassvētku kaujās. Pēc Oktobra revolūcijas 1917. gada 26. oktobrī atstāja Krievijas armiju.

Latvijas brīvības cīņu sākumā 1918. gada 29. novembrī iestājās Latvijas armijā, bija Latvijas zemessardzes 1. Rīgas latviešu zemessargu rotas ložmetēju nodaļas komandieris, pēc 12. decembra Jelgavas brīvprātīgo rotas komandieris. 1919. gada 15. janvārī pēc Apsardzības ministra rīkojuma Liepājā sāka organizēt jātnieku nodaļu. 
Zemgales atbrīvošanas laikā 1919. gada 22. martā kaujā pie Bataru mājām Jaunbērzes pagastā zem pēkšņi uzbrūkošā pretinieka uguns Artums-Hartmanis sakārtoja savu nodaļu ķēdē un, no visām pusēm ielenkts, izturēja spiedienu, tā ļaudams galvenajiem spēkiem izvirzīties un sakaut ienaidnieku.
No 1919. gada maija viņš bija Latviešu atsevišķās brigādes 1. jātnieku diviziona štāba priekšnieks, kopš septembra — komandiera vietnieks. 
Bermontiādes laikā 29. oktobrī viņam uzdeva organizēt 9. Rēzeknes kājnieku pulka jātnieku nodaļu, no 1920. gada 5. janvāra bija Zemgales divīzijas atsevišķā eskadrona komandieris.

Pēc kara beigām 1921. gada 12. martā viņš kļuva par 1. Jātnieku pulka komandiera palīgu, atvaļināts no dienesta 1924. gada 2. septembrī. 
1925. gadā pārgāja robežsardzes dienestā, bija Ludzas apriņķa 8. rajona kontrolieris, no 1927. gada 3. Jaunlatgales robežapsardzības iecirkņa priekšnieks.

1929. gadā kļuva par Rīgas prefektūras jātnieku policijas komandieri. 1939. gada 4. novembrī vācbaltiešu izceļošanas laikā pārcēlās uz Vācijas okupēto Polijas daļu.
Miris 1970. gados VFR.

### Apbalvojumi
* Lāčplēša Kara ordenis (Nr.3/1272, par 1919. gada 22. marta kauju pie Bataru mājām) 
* Krievijas Sv. Staņislava ordenis (III šķira)
* Krievijas Sv. Annas ordenis (III un IV šķira)
* Triju Zvaigžņu ordenis (IV šķira)
* Viestura ordenis
* Beļģijas Kroņa ordenis

## Literatūra

* Latvijas Brīvības cīņas 1918-1920. Enciklopēdija. Rīga: Preses nams, 1999. 306.-307. lpp. 
* Latvijas valsts vēstures arhīvs, 5434. f., 1. apr., 484. l. (virsnieku biogrāfijas), 44. lpp.

## Atsauces
Bērnu mats

right|Bērnu mats

**Bērnu mats** () šaha spēlē ir mats, kas tiek panākts četru gājienu laikā, kad dāma un laidnis uzbrūk neaizsargātajam **f7** lauciņam.

## Gājieni
**1. e2-e4 e7-e5**

**2. Dd1-h5 Zb8-c6**

**3. Lf1-c4 Zg8-f6**

**4. Dxf7#**

## Skatīt arī
* Tīrs mats
* Ekonomisks mats
* Pareizs mats 
* Muļķu mats
Muļķu mats

thumb|245px

**Muļķu mats** () šaha spēlē ir mats, kas tiek panākts divu gājienu laikā, kad dāma uzbrūk karalim pa neaizsargāto **h4-e1** vai **h5-e8** diagonāli. Šis ir ātrākais iespējamais mats šaha spēlē.

## Panākšana
Baltajiem pirmais gājiens jāizdara ar f-bandinieku vienu vai divus lauciņus uz priekšu. Melnajiem jāizspēlē e-bandinieku, lai atvērtu ceļu dāmai. Baltajiem pēc tam jāizdara gājiens ar g-bandinieku 2 lauciņus uz priekšu, atļaujot melnajai dāmai nokļūt uz **h4**. Tiek panākts mats.

## Skatīt arī
* Tīrs mats
* Ekonomisks mats
* Pareizs mats 
* Bērnu mats

## Atsauces
Vietējā galaktiku grupa

thumb|Vietējā galaktiku grupa
[thumb|upright=1.5|[Datoranimācija Piena Ceļa, Trijstūra un Andromedas galaktiku sadursmei (NASA koncepcija).]]
**Vietējā galaktiku grupa** jeb **Lokālā galaktiku grupa** ir galaktiku grupa, kurā ir vismaz 54 galaktikas (lielākā daļa no tām ir pundurgalaktikas), tai skaitā Piena Ceļš. Lokālās galaktiku grupas diametrs sasniedz 10 miljonus gaismas gadu. Trīs lielākās Vietējās grupas galaktikas ir Andromedas galaktika, Piena Ceļš un Trijstūra galaktika.

Tās gravitācijas centrs atrodas starp Piena Ceļu un Andromedas galaktiku, šīs galaktikas tuvojas viena otrai ar ātrumu 120 km/s. Uzskata, ka pēc apmēram 4,5 miljardiem gadu tās sadursies un izveidosies viena galaktika.

## Apakšgrupas
* Piena Ceļa galaktiku apakšgrupa ar vismaz 28 galaktikām, ieskaitot abus Magelāna mākoņus — Lielo Magelāna mākoni un Mazo Magelāna mākoni.
* Andromedas galaktiku apakšgrupa ar vismaz 37 galaktikām, ieskaitot Trijstūra galaktiku.
* NGC-3109 galaktiku apakšgrupa ar vismaz 4 galaktikām.

## Attēlu galerija

ESO - Milky Way.jpg|Piena Ceļš, no Zemes lūkojoties
Magellanic Clouds ― Irregular Dwarf Galaxies.jpg|Lielais Magelāna mākonis (no labās puses) un Mazais Magelāna mākonis (no kreisās).
Andromeda Galaxy (with h-alpha).jpg|Andromedas galaktika (M31)
M33.jpg|Trijstūra galaktika (M33)
NGC 3109 GALEX WikiSky.jpg|NGC 3109 pundurgalaktika


## Ārējās saites
Kara Delevinja

**Kara Delevinja** (; dzimusi ) ir angļu modele un aktrise.

Delevinja parakstīja līgumu ar *Storm Model Management* 2009. gadā pēc skolas pamešanas. 2012. un 2014. gadā britu modes balvu pasniegšanas ceremonijā tika atzīta par gada modeli. Piedalījusies *[[Burberry]]*, *[[Chanel (zīmols)|Chanel]]*, *[[Mulberry]]*, *[[Dolce & Gabbana]]*, *[[Jason Wu]]* modes skatēs. 2012. gadā sākusi aktrises karjeru ar epizodisku lomu filmā "Anna Kareņina". Pēc tam ievērojamākās lomas bijušas filmās "Papīra pilsētas", *[[London Fields]]*, "Pašnāvnieku vienība" un "Valeriāns un tūkstoš planētu pilsēta" (*Valerian and the City of a Thousand Planets*).

## Atsauces

## Ārējās saites
Tingvedliras nacionālais parks

**Tingvedlira** () ir nacionālais parks Islandes dienvidrietumos, apmēram 40 km attālumā no valsts galvaspilsētas Reikjavikas. Tingvedlirai ir vēsturiska, kultūras un ģeoloģiska nozīme, viens no populārākajiem tūrisma objektiem valstī. Nacionālā parka teritorijā atrodas divu tektonisko plātņu saskares vieta — šeit atdalās Eiropas un Amerikas plātnes. Tā dienvidos atrodas Tingvadlavahdns — lielākais dabiskais ezers Islandē.

Tingvedlirā 930. gadā tika dibināts Islandes parlaments — Altings, sesijas šeit tika aizvadītas līdz 1798. gadam. 1930. gadā, Altinga dibināšanas 1000. gadadienā, tika izveidots Tingvedliras nacionālais parks, 2004. gadā iekļauts UNESCO Pasaules mantojuma sarakstā.

## Panorāma

## Atsauces

## Ārējās saites

*
Sindija Makeina

**Sindija Lū Henslija Makeina** (, dzimusi ) ir Amerikas Savienoto Valstu uzņēmēja un filantrope, plašāk zināma kā ASV senatora un 2008. gada ASV prezidenta amata kandidāta Džona Makeina sieva. Viņa ir uzņēmuma *Hensley & Co.* priekšsēdētāja. Šo uzņēmumu 1955. gadā izveidoja Sindijas tēvs Džims Henslijs un tas nodarbojas ar alus dzērienu izplatīšanu.
Jevgeņijs

**Jevgeņijs** vai **Jevgēnijs** var būt:

* Jevgeņijs (personvārds)
* Jevgēnijs (personvārds)

## Cilvēki ar šādu vārdu
* Jevgeņijs Dadonovs (1989), hokejists
* Jevgeņijs Golovins (1989), futbolists
* Jevgeņijs Griškevičs (1985), hokejists 
* Jevgeņijs Gleizerovs (1963), šahists
* Jevgeņijs Jevtušenko (1932—2017), dzejnieks
* Jevgeņijs Kazura (1988), futbolists
* Jevgeņijs Kosmačovs (1988), futbolists
* Jevgeņijs Kotomins (1949), fiziķis
* Jevgeņijs Ļevins (1990), šahists 
* Jevgeņijs Millers (1867—1939), virsnieks
* Jevgeņijs Paškēvičs (1948), režisors
* Jevgeņijs Rjasenskis (1987), hokejists
* Jevgeņijs Saproņenko (1978), vingrotājs
* Jevgeņijs Svešņikovs (1950), šahists
* Jevgeņijs Zamjatins (1884—1937), rakstnieks, disidents

## Skatīt arī
* Eugenijs
* Eižens
Līgavu kari

**"Līgavu kari"** () ir 2009. gada ASV romantiskā kinokomēdija, kuras režisors ir Gerijs Viniks. Galvenās lomas atveido Anna Hetaveja, Keita Hadsone, Kriss Prats, Kendisa Berdžena, Braiens Grīnbergga, Stīvs Hovijs un Kristena Džonstone. Filmas pirmizrāde notika .

Divas labākās draudzenes kļūst par ienaidniecēm pēc tam, kad abas nejauši ieplāno savas kāzas vienā un tai pašā dienā.

## Atsauces

## Ārējās saites
PoliWood

***PoliWood*** ir 2009. gada ASV dokumentālā filma, kuras režisors ir Berijs Levinsons. Filmas pirmizrāde notika  Tribekas filmu festivālā.

Filmā apskatītas 2008. gada ASV prezidenta vēlēšanu laikā notikušās republikāņu un demokrātu nacionālās konvencijas. Filmā iekļautas arī intervijas ar vairākām Holivudas zvaigznēm, tai skaitā Annu Hetaveju, Bredliju Kūperu, Sūzanu Sarandonu, Aneti Beningu, Spaiku Lī, Deividu Krosbiju, Stingu, will.i.am un Zoju Dešanelu.

## Atsauces

## Ārējās saites
Pasažieri (2008. gada filma)

**"Pasažieri"** () ir 2008. gada ASV trillera filma, kuras režisors ir Rodrigo Garsija. Galvenās lomas atveido Anna Hetaveja, Patriks Vilsons, Klea Duvala, Daiena Vesta un Deivids Morss. Filmas pirmizrāde notika .

Filmā psihoterapeite Klēra Sammersa strādā ar aviokatastrofā izdzīvojušu cilvēku grupu, tomēr pēc kāda laika viņas klienti sāk pazust.

## Atsauces

## Ārējās saites
Valentīna diena (filma)

**"Valentīna diena"** () ir 2010. gada ASV romantiskā drāma, kuras režisors ir Gerijs Māršals. Galvenās lomas atveido Anna Hetaveja, Džesika Bīla, Džesika Alba, Bredlijs Kūpers, Ēriks Deins, Patriks Dempsijs, Eštons Kučers, Emma Robertsa, Džūlija Robertsa, Kvīna Latifa, Ketija Beitsa, Dženifere Gārnere, Teilora Svifta un Teilors Lautners. Filmas pirmizrāde notika .

Filmā ir apvienoti dažādi stāsti par vairākiem pāriem un brīviem cilvēkiem, kuri šķiras un atkal salabst, gaidot Valentīna dienu.

## Atsauces

## Ārējās saites
Leanne Barbo

**Leanne Barbo** (dzimusi 1981. gada 8. aprīlī) ir igauņu tautas mūziķe, dziedātāja, kannelētāja un dūdiniece. Grupu *Krää*, *Väike Hellero*, „Auļi” un „Tai Tai” dalībniece. 10 gadus apguva kannelēšanu Tabasalu mūzikas skolā. Tad Barbo Tartu Universitātē studēja somugru valodas un folkloru, bet pēc tam Latvijas Universitātē pabeidza studēt latviešu valodu un folkloru. 2011. gadā bija viena no deju festivāla *Sabatants* aizsācējām Tallinā.

## Atsauces

## Ārējās saites
*Anda Buševica (2011. gada 29. oktobris). Mūziķes Leannes Barbo radioportrets. *Augstāk par zemi*. Latvijas Radio 1. Lsm.lv. Skatīts: 2018. gada 2. septembrī.
Sarkangalvītes jaunie piedzīvojumi

**"Sarkangalvītes jaunie piedzīvojumi"** () ir 2005. gada ASV animācijas filma, kuras režisori un scenārija autori ir Korijs Edvardss, Tods Edvardss un Tonijs Līčs. Filmas pirmizrāde notika  Losandželosā. Galvenās lomas ierunājuši Anna Hetaveja, Glenna Klouza, Džims Beluši, Patriks Varbērtons, Entonijs Andersons un Deivids Ogdens Staierss.

Filmā Sarkangalvīte, vilks, mežzinis un Sarkangalvītes vecmāmiņa tiek nopratināti policijas iecirknī par notikumiem, kas noveda pie viņu satikšanās.

## Atsauces

## Ārējās saites
Neprāta posts

**"Neprāta posts"** () ir 2005. gada ASV krimināldrāma, kuras režisore ir Barbara Kopla. Galvenās lomas atveido Anna Hetaveja, Bižū Filipsa un Maiks Vogels. Filmas pirmizrāde notika  Minhenes festivālā.

Filma ir par bagātiem Losandželosas jauniešiem, kurus hiphopa kultūra iedvesmo viņus imitēt gangsteru dzīvesveidu. Tomēr pēc tam, kad jaunieši saskaras ar narkotiku tirgotāju grupu, viņi saprot, ka nav tik gudri, kā sākotnēji domāja.

## Atsauces

## Ārējās saites
Havoc

***Havoc*** var būt:

* *[[Havoc (mūziķis)|Havoc]]* (1974) — ASV reperis un ierakstu producents;
* *[[Havoc (2025. gada filma)|Havoc]]* — 2025. gada ASV un Apvienotās Karalistes asa sižeta trillera filma;
* "Neprāta posts" (*Havoc*) — 2005. gada ASV krimināldrāma.
Frančesko Sonis

**Frančesko Sonis** (; dzimis ) ir Itālijas starptautiskais lielmeistars šahā (2021), Eiropas jauniešu šaha čempionāta uzvarētājs (2018).

## Biogrāfija
2013. gadā uzvarējis Itālijas jauniešu šaha čempionātā U12 vecuma grupā.

Pārstāvējis Itāliju Eiropas un pasaules jauniešu šaha čempionātos. 2018. gada augustā Rīgā uzvarējis Eiropas jauniešu šaha čempionātā O16 vecuma grupā.

2024. gada decembrī Turīnā uzvarējis Itālijas šaha čempionātā.

Par panākumiem turnīros FIDE 2017. gadā viņam piešķīrusi starptautiskā meistara (IM) nosaukumu, bet 2021. gadā - starptautiskā lielmeistara (GM) nosaukumu.

## Atsauces

## Ārējās saites
Princese pret pašas gribu

**"Princese pret pašas gribu"** () ir 2001. gada ASV romantiskā kinokomēdija, kura balstīta uz Megas Kabotas tāda paša nosaukuma noveli. Filmas režisors ir Gerijs Māršals. Galvenās lomas atveido Anna Hetaveja, Džūlija Endrūsa, Hetere Mataraco, Hektors Elizondo, Mendija Mūra, Kerolīna Gūdala un Roberts Švarcmans. Filmas pirmizrāde notika . 2004. gadā filmai iznāca turpinājums "Princese pret pašas gribu 2".

Filma ir par Miu Termopolisu, neveiklu jaunieti, kura negaidīti uzzina, ka ir Dženovas troņmantiniece.

## Atsauces

## Ārējās saites
Vētras acs

**"Vētras acs"** () ir 2001. gada ASV drāmas filma, kuras režisors ir Mičs Deiviss. Galvenās lomas atveido Anna Hetaveja, Bižū Filipsa, Kristofers Gorhems, Džozefs Folo, Neitaniels Līss un Mirjama Smita. Filmas pirmizrāde notika .

Filmā Džons Grobergs, jaunietis no fermas Aidahofolsā, 1950. gados šķērso okeānu, lai kļūtu par misionāru eksotiskajās Tongas salās.

## Atsauces

## Ārējās saites
Princese pret pašas gribu 2

**"Princese pret pašas gribu 2"** () ir 2004. gada ASV romantiskā kinokomēdija, kuras režisors ir Gerijs Māršals. Galvenās lomas atveido Anna Hetaveja, Džūlija Endrūsa, Hetere Mataraco, Hektors Elizondo, Džons Rīzs-Deiviss un Kriss Pains. Filmas pirmizrāde notika . Filma ir turpinājums 2001. gada filmai "Princese pret pašas gribu".

Princese Mia pēc apmešanās Dženovā atklāj, ka viņa var uzņemties karalienes pienākumus tikai tad, ja apprecēsies mēneša laikā.

## Atsauces

## Ārējās saites
Apburtā Ella

**"Apburtā Ella"** () ir 2004. gada ASV romantiskā kinokomēdija, kuras režisors ir Tomijs O'Havers. Galvenās lomas atveido Anna Hetaveja, Hjū Dansijs, Kerijs Elvss, Stīvs Kūgans, Eidens Makardls un Minnija Draivere. Filmas pirmizrāde notika  ASV.

Ellai bērnībā burvju feja iedeva dāvanu - paklausību, kura pieaugušajai Ellai ir jāpaslēpj no savas jaunās audžuģimenes. Tai pašā laikā Ellai jācenšas izglābt princi, kurā viņa lēnām iemīlas.

## Atsauces

## Ārējās saites
Stefans Pogosjans

**Stefans Pogosjans** (; dzimis  Maskavā) ir Krievijas un Armēnijas (kopš 2023. gada) starptautiskais meistars šahā (2018), Eiropas jauniešu šaha čempionāta uzvarētājs (2018).

## Biogrāfija
Maskavas šaha skolas "Orient" audzēknis. 2015. gadā uzvarējis Maskavas jauniešu šaha čempionātā U13 vecuma grupā. Krievijas jauniešu šaha čempionātos 2016. gadā izcīnījis 2. vietu U13 vecuma grupā, bet 2017. gadā bijis 3. vietā U15 vecuma grupā.

Pārstāvējis Krieviju Eiropas un pasaules jauniešu šaha čempionātos. 2018. gada augustā Rīgā uzvarējis Eiropas jauniešu šaha čempionātā O14 vecuma grupā. 2019. gada augustā Bratislavā izcīnījis bronzas medaļu Eiropas jauniešu šaha čempionātā O16 vecuma grupā. 2019. gada oktobrī Indijā izcīnījis sudraba medaļu Pasaules jauniešu šaha čempionātā O16 vecuma grupā.

2018. gadā uzvarējis šaha festivāla "RTU Open" ātrspēles turnīrā "F Midweek blitz".

Par panākumiem turnīros FIDE 2018. gadā viņam piešķīrusi starptautiskā meistara (IM) nosaukumu.

## Atsauces

## Ārējās saites
Nikolass Niklbijs

**"Nikolass Niklbijs"** () ir 2002. gada ASV drāmas filma, kuras režisors un scenārija autors ir Daglass Makgrets. Galvenās lomas atveido Anna Hetaveja, Čārlijs Hanems, Neitans Leins, Džims Brodbents, Timotijs Spols, Džeimijs Bells, Alans Kamings un Kristofers Plamers. Filmas pirmizrāde notika  ASV.

Filmā jauns vīrietis, vārdā Nikolass, cīnās, lai izglābtu ģimeni un draugus no sava ļaunā tēvoča.

## Atsauces

## Ārējās saites
Džahandars Azadelijevs

**Džahandars Azadelijevs** (; dzimis 2010. gadā) ir Azerbaidžānas šahists, Eiropas jauniešu šaha čempionāta uzvarētājs (2018).

## Biogrāfija
Divus gadus pēc kārtas bijis otrais Azerbaidžānas jauniešu šaha čempionātos U08 vecuma grupās (2017, 2018).
2018. gadā uzvarējis Maskavas starptautiskā šaha festivāla "Moscow Open" U09 vecuma grupas turnīrā.
Pārstāvējis Azerbaidžānu Eiropas un pasaules jauniešu šaha čempionātos. 2018. gada augustā Rīgā uzvarējis Eiropas jauniešu šaha čempionātā O08 vecuma grupā. 2019. gada augustā Bratislavā izcīnījis bronzas medaļu Eiropas jauniešu šaha čempionātā O10 vecuma grupā.

## Atsauces

## Ārējās saites
Nauris Puntulis

**Nauris Puntulis** (dzimis 1961. gada 17. jūlijā Talsu novada Tiņģerē) ir latviešu mūziķis un politiķis. Bijis Latvijas Nacionālās operas un baleta solists (tenors), pazīstams arī kā grupas "Pērkons" vokālists. Darbojas politikā, pārstāv Nacionālo apvienību (NA). No 2019. gada jūlija līdz 2023. gada 15. septembrim bija kultūras ministrs Krišjāņa Kariņa valdībā. Ievēlēts 14. Saeimā. 2013.—2019. gadā bija Rīgas domes deputāts.

## Biogrāfija
1979. gadā beidzis Rīgas Kultūras darbinieku tehnikumu (tagad Latvijas Kultūras koledža) kā kultūras darba speciālists, pēc tam mācījās Jāzepa Mediņa mūzikas vidusskolas vokālajā nodaļā. 1994. gadā Latvijas Mūzikas akadēmijā ieguvis maģistra grādu. Tur viņš studēja Ludmilas Braunas vokālajā klasē.

1980. gadā apprecējās ar skaistuma un veselības žurnālisti Sandru Puntuli.

## Mūziķa darbība
Dziedātāja gaitas N. Puntulis sāka duetā ar Olgu Rajecku kolhoza "Lāčplēsis" ansamblī. Vēlāk dziedāja karavīru ansamblī "Zvaigznīte" un mācījās Jāzepa Mediņa mūzikas vidusskolas vokālajā nodaļā. Grupā "Pērkons" N. Puntulis nonāca 1982. gadā no Siguldas kultūras nama orķestra. Grupā viņš pārsvarā izpildīja romantiskas un liriskas balādes. 1989. gadā dziedātāja izpildītā dziesma "Mēs pārtiekam viens no otra" uzvarēja "Mikrofona" aptaujā.

Tā kā N. Puntulis plānoja veidot dziedātāja karjeru, viņš iestājās konservatorijā. Tur viņš iesaistījās Valta Pūces 1986. gadā dibinātā kameransambļa "Marana" pirmajās programmās. Pēc akadēmijas absolvēšanas dziedātājs uzreiz kļuva par Latvijas nacionālās operas solistu, turpinot koncertdarbību arī grupas "Pērkons" sastāvā. Tā kā 1990. gadu sākumā "Pērkons" samazināja aktīvo koncertdarbību, N. Puntulis varēja koncentrēties operdziedātāja karjerai. 1996. gadā kopā ar Miervaldi Jenču un Guntaru Ruņģi viņš izveidoja apvienību "Trīs tenori". Piedalījies ne tikai operas, bet arī operešu uzvedumos.

## Politiskā darbība
2010. un 2014. gadā N. Puntulis nesekmīgi kandidēja no Nacionālās apvienības saraksta attiecīgi 11. Saeimas vēlēšanās un 12. Saeimas vēlēšanās. No Nacionālās apvienības saraksta kandidēja arī 2013. gada Latvijas pašvaldību vēlēšanās un tika ievēlēts Rīgas domē. 2017. gada Latvijas pašvaldību vēlēšanās tika atkārtoti ievēlēts Rīgas domē, kur kļuva par frakcijas priekšsēdētāju.

2019. gada jūnijā tika paziņots, ka Nacionālā apvienība virzīs N. Puntuli kā kultūras ministra kandidātu Krišjāņa Kariņa valdībā, aizstājot Daci Melbārdi, kuru ievēlēja Eiropas Parlamentā. 8. jūlijā apstiprināts ministra amatā.

2022. gadā ievēlēts 14. Saeimā. Kultūras ministra amatu saglabāja arī jaunajā K. Kariņa vadītajā valdībā. Līdz ar valdības krišanu 2023. gada rudenī un NA palikšanu opozicijā atgriezās Saeimas deputātu rindās.

## Atsauces
Kanādas karognesēji olimpiskajās spēlēs

Šajā uzskaitījumā apkopoti **[[Kanāda]]s pārstāvji un sportisti, kas [[olimpiskās spēles|olimpisko spēļu]] oficiālajās ceremonijās nesuši valsts karogu.**

Kanāda vasaras olimpiskajās spēlēs piedalās kopš 1900. gada un ziemas olimpiskajās spēlēs kopš 1924. gada.

## Vasaras olimpiskajās spēlēs
[thumb|[Kanādas delegācija 1912. gada vasaras olimpiskajās spēlēs]]

## Ziemas olimpiskajās spēles
[thumb|[Klāra Hjūza 2010. gada ziemas olimpiskajās spēlēs]]
[thumb|[Hūberts Brūkss ar Kanādas karogu 1948. gada ziemas olimpiskajās spēlēs]]

## Skatīt arī
* Kanāda olimpiskajās spēlēs
* Kanādas olimpisko medaļnieku uzskaitījums

## Atsauces

## Ārējās saites
* 
*
Kanādas olimpisko medaļnieku uzskaitījums

Šajā uzskaitījumā apkopoti **[[Kanāda]]s sportisti, kas [[olimpiskās spēles|olimpiskajās spēlēs]] ir ieguvuši medaļas**.

Līdz šim Kanāda olimpiskajās spēlēs ir izcīnījusi 501 medaļu, no tām lielākā daļa — 302 medaļas — iegūtas vasaras olimpiskajās spēlēs un 199 medaļas — ziemas olimpiskajās spēlēs. Kanāda ir ieguvusi medaļas pilnīgi visās olimpiskajās spēlēs, kurās tā piedalījusies.

Visvairāk medaļu vasaras olimpiskajās spēlēs Kanāda izcīnīja 1984. gada Losandželosas spēlēs, kopumā 44 olimpiskās medaļas. Savukārt medaļām bagātākās ziemas olimpiskās spēles bija 2018. gada Phjončhanas spēles, kad tā izcīnīja 29 medaļas. No vasaras olimpisko spēļu sporta veidiem visvairāk medaļu ir izcīnīts vieglatlētikā (60 medaļas) un peldēšanā (49 medaļas). No ziemas olimpisko spēļu sporta veidiem visvairāk medaļu ir izcīnīts ātrslidošanā (37 medaļas) un šorttrekā (33 medaļas). Kanāda ir medaļu līdere frīstaila slēpošanā, hokejā un kērlingā.

## Sportistu uzskaitījums
*Iekļauti tie sportisti, kas [[olimpiskās spēles|olimpiskajās spēlēs]] piedalījušies un izcīnījuši medaļas,  pārstāvot Kanādu. Sportisti sakārtoti alfabētiskā secībā pēc uzvārda.*

### A, Ā

[200px|thumb|[Šarls Amlēns olimpiskajās spēlēs izcīnījis 5 medaļas]]
[200px|thumb|[Megana Agosta olimpiskajās spēlēs izcīnījusi 4 medaļas]]

### B

[200px|thumb|[Dženfere Boterila olimpiskajās spēlēs izcīnījusi 4 medaļas]]
[200px|thumb|[Geatēns Bušē olimpiskajās spēlēs izcīnījis 4 medaļas]]

### C

### Č

### D

### E, Ē

[200px|thumb|[Fils Edvards olimpiskajās spēlēs izcīnījis 5 medaļas]]

### F

### G

### H

[200px|thumb|[Klāra Hjūza olimpiskajās spēlēs izcīnījusi 6 medaļas]]
[200px|thumb|[Džeina Heforda olimpiskajās spēlēs izcīnījusi 5 medaļas]]
[200px|thumb|[Emīlija Heimansa olimpiskajās spēlēs izcīnījusi 4 medaļas]]

### I, Ī

### J

### K

[200px|thumb|[Sindija Klasena olimpiskajās spēlēs izcīnījusi 6 medaļas]]
[200px|thumb|[Ādams van Kūverdens olimpiskajās spēlēs izcīnījis 4 medaļas]]

### L

### M

[200px|thumb|[Skots Moirs olimpiskajās spēlēs izcīnījis 5 medaļas]]
[200px|thumb|[Denis Morisons olimpiskajās spēlēs izcīnījis 4 medaļas]]

### N

### Ņ

### O

[200px|thumb|[Karolīna Oelete olimpiskajās spēlēs izcīnījusi 4 medaļas]]

### P

### R

### S

### Š

### T

### U, Ū

### V

[thumb|[Heilija Vikenheizere olimpiskajās spēlēs izcīnījusi 5 medaļas]]
[thumb|[Tesa Virtjē olimpiskajās spēlēs izcīnījusi 5 medaļas]]

### Z

### Z, Ž

### Piezīmes

## Atņemtās medaļas

*Sportisti sakārtoti alfabētiskā secībā pēc uzvārda.*

## Skatīt arī
* Kanāda olimpiskajās spēlēs
* Kanādas karognesēji olimpiskajās spēlēs

## Ārējās saites
* 
* 
*
Ajda Fīlda

**Ajda Fīlda** (, dzimusi **Ajda Sabahata Evekana** (*Ayda Sabahat Evecan*), ) ir turku izcelsmes Amerikas Savienoto Valstu aktrise. Kopš 2015. gada regulāri darbojusies Apvienotās Karalistes televīzijas šovā *[[Loose Women]]*. Kopš 2018. gada septembra ir viena no Apvienotās Karalistes "X Faktora" žūrijas locekļiem.

Ajdas Fīldas tēvs ir turks, bet māte — amerikāniete. Viņa prot ne tikai angļu valodu, bet arī turku valodu. Kopš 2006. gada maija Ajdai Fīldai ir attiecības ar mūziķi Robiju Viljamsu.  viņi apprecējās.

## Piezīmes

## Atsauces

## Ārējās saites
Naomi Osaka

**Naomi Osaka** (, *Ōsaka Naomi*; dzimusi ) ir profesionāla Japānas tenisiste. Viņa ir ieguvusi četurs *[[Grand Slam (teniss)|Grand Slam]]* titulus — 2018. un 2020. gada ASV atklātajā čempionātā un 2019. un 2021. gada Austrālijas atklātajā čempionātā. 2019. gada kļuva par WTA ranga pirmais numuru, kad šo statusu divreiz apmainīja ar Ešliju Bārtiju.

## Biogrāfija

N. Osaka ir dzimusi Osakā, Japānā. Viņas māte ir japāniete, bet tēvs ir no Haiti. Kad vēlākā tenisa spēlētāja bija trīs gadu veca, ģimene pārcēlās uz Longailendu Ņujorkā, kur dzīvoja viņas tēva vecāki.

Par profesionālu tenisisti kļuvusi 2013. gadā. WTA pamatsacensībās debitējusi 2014. gadā *Bank of the West Classic* turnīrā Stenfordā. Pirmo reizi WTA turnīrā uzvarēja 2018. gadā Indianvelsas *Premier Mandatory* sērijas sacensībās, finālā uzvarot Krievijas tenisisti Darju Kasatkinu.

Uzvarējusi trijos *[[Grand Slam (teniss)|Grand Slam]]* turnīros. 2018. gada ASV atklātajā čempionātā finālā pārspēja Serīnu Viljamsu, 2019. gada Austrālijas atklātajā čempionātā finālā pārspēja Petru Kvitovu. Trešo *Grand Slam* titulu izcīnīja 2020. gadā ASV atklātajā čempionātā, finālā uzvarot Baltkrievijas tenisisti Viktoriju Azarenku. No  līdz 23. jūnijam bija, un vēlreiz no 12. augusta līdz 8. septembrim bija WTA ranga līdere.

*[[Federācijas kauss|Fed Cup]]* sacensībās Japānas izlasi pārstāv kopš 2017. gada.

## Sasniegumi ''Grand Slam'' turnīros
### Vienspēles

|}

### Grand Slam fināli
#### Uzvaras

## Atsauces

## Ārējās saites
Agnese Stīvensone

**Agnese Stīvensone** (; dzimusi **Agnese Bredlija Lausone** ();  Hārtpūla —  Poznaņa) bija Lielbritānijas šahiste, 1931. gada Pasaules čempionāta šahā sievietēm bronzas laureāte, daudzkārtējā Lielbritānijas sieviešu šaha čempionātu uzvarētāja.

## Biogrāfija
Četras reizes uzvarējusi Lielbritānijas čempionātos šahā sievietēm (1920, 1925, 1926, 1930). 1924. gadā Itālijas pilsētā Merano ieņēmusi 3. vietu Eiropas neoficiālajā čempionātā šahā sievietēm.

Trīs reizes piedalījusies Pasaules čempionātos šahā sievietēm. 1927. gada Pasaules čempionāta šahā sievietēm Londonā dalījusi 9.—11. vietu, 1930. gada Pasaules čempionāta šahā sievietēm Hamburgā ieņēmusi 5. vietu, bet 1931. gada Pasaules čempionāta šahā sievietēm Prāgā ieņēmusi 3. vietu aiz Veras Menčikas un Paulas Kalmaras-Volfas.

1935. gadā traģiski gājusi bojā nelaimes gadījumā, kad bijusi ceļā uz Pasaules čempionātu šahā sievietēm Varšavā. Poznaņā viņa izkāpusi no lidmašīnas, lai izietu pases kontroli, bet, atgriežoties lidmašīnā, nokļuvusi priekšējā propellerī un tikusi nogalināta.

No 1912. gada bijusi precējusies ar Rufusu Henriju Strītfeildu Stīvensonu (; 1878–1943) – šaha žurnāla *British Chess Magazine* redaktoru un vienu no Anglijas šaha dzīves vadītājiem. Pēc sievas nāves Stīvensons 1937. gadā atkārtoti apprecējies ar toreizējo Pasaules čempioni šahā Veru Menčiku.

## Atsauces
Puntulis

**Puntulis** var būt:

* Haralds Puntulis (1909—1982) — Rēzeknes apriņķa 4. Maltas policijas iecirkņa priekšnieks;
* Nauris Puntulis (1961) — latviešu mūziķis un politiķis.
Pievos

***Pievos*** (no lietuviešu valodas — 'pļava') ir 1996. gadā Rokišķos dibināta Lietuvas neofolka grupa. Savā pastāvēšanas laikā grupa izdevusi 4 studijas albumus.

## Vēsture

2003. gadā grupa darbību atsāka, taču jaunā sastāvā — Virginija (balss, ģitāra), Kosts (ģitāra), Arings (vijole), Augusts (sitamie instrumenti), Andrjus (basģitāra). 

2007. gada vasarā Pievos pabeidza ierakstīt otro studijas albumu *Mėnuli baltas*, ko 2007. gada oktobrī izdeva *[[Dangus]]*. Albuma atvēršanas koncerti notika 25. oktobrī Viļņas klubā *Tamsta* un 27. oktobrī Kauņas klubā „Sesija”. Albuma dziesmu vārdiem izmantota lietuviešu dzejnieku Ramutes Skučaites, Aļģirda Svidinska, Donalda Kajoka un Onas Baļukones dzeja. 

2009. gada 29. februārī grupa kategorijā „Gada etno grupa” (*Metų etno grupė*) saņēma Lietuvas alternatīvās mūzikas balvu. 2011. gadā *Pievos* izdeva pirmo videoklipu sava trešā albuma dziesmai *Dūno upė*.

## Diskogrāfija

### Videogrāfija
* *[https://www.youtube.com/watch?v=g12jxUAYAVM Dūno upė]* (2011)

## Atsauces

## Ārējās saites
* 
* ''Facebook'' lapa 
* ''YouTube'' kanāls
Operas spoks (filma)

**"Operas spoks"** () ir 2004. gada ASV muzikāla drāmas filma, kura balstīta uz Endrū Loida Vēbera tāda paša nosaukuma mūziklu. Filmas režisors un viens no scenārija autoriem ir Džoels Šūmahers. Galvenās lomas atveido Džerards Batlers, Emmija Rosama, Patriks Vilsons, Miranda Ričardsone, Saimons Kalovs un Minnija Draivere. Filmas pirmizrāde notika  Apvienotajā Karalistē.

Jauna dziedātāja kļūst par apsēstību kroplam mūzikas ģēnijam, kurš dzīvo Parīzes Operas namā. Viņš dziedātāju nolaupa un pieprasa lugas īpašniekiem atstāt dziedātāju lugas galvenajā lomā.

## Atsauces

## Ārējās saites
Katarīna Beskova

**Anna Katarīna Beskova** ( vai *Anna Catharina Beskow*;  Stokholma —  Zalcburga) bija Zviedrijas šahiste, 1927. gada Pasaules čempionāta šahā sievietēm sudraba laureāte.

## Biogrāfija
1914. gadā šaha simultānspēles seansā nospēlējusi neizšķirti ar nākamo Pasaules šaha čempionu Aleksandru Aļehinu. 1920. gadā bijusi vienīgā sieviete Gēteborgas starptautiskajā šaha turnīrā, kurā 14 spēlētāju konkurencē ieguvusi 12. vietu.

Četras reizes piedalījusies Pasaules čempionātos šahā sievietēm. 1927. gada Pasaules čempionāta šahā sievietēm Londonā izcīnījusi 2. vietu aiz Veras Menčikas, 1930. gada Pasaules čempionāta šahā sievietēm Hamburgā ieņēmusi 4. vietu, 1931. gada Pasaules čempionāta šahā sievietēm Prāgā atkal palikusi 4. vietā, bet 1931. gada Pasaules čempionāta šahā sievietēm Stokholmā palikusi 23. vietā.

1930. gados aktīvi piedalījusies korespondencšaha turnīros. Ir saglabājušās divas partijas, kurās viņa zaudējusi nākamajam lielmeistaram Paulam Keresam žurnāla *[[Deutsche Schachzeitung]]* turnīrā, kas notikušas 1932.—1933. gados.

## Ārējās saites

## Atsauces
Dona Žuana kaislības

**"Dona Žuana kaislības"** () ir 2013. gada ASV romantiskā drāma, kuras režisors, scenārija autors, kā arī viens no galveno lomu atveidotājiem ir Džozefs Gordons-Levits. Citas galvenās lomas atveido Skārleta Džohansone, Džuliana Mora, Brī Larsone un Robs Brauns. Filmas pirmizrāde notika  Sandensas kinofestivālā.

Puisis no Ņūdžersijas, kurš velta laiku gan ģimenei, gan draudzenei, gan baznīcai, attīsta ne pārāk reālas cerības no pornofilmu skatīšanās, kā arī strādā, lai atrastu laimi un intimitāti kopā ar savu potenciālo īsto mīlestību.

## Atsauces

## Ārējās saites
Rio 2

**"Rio 2"** () ir 2014. gada ASV animācijas filma, kuras režisors ir Karloss Saldana. Filmas pirmizrāde notika . Galvenās lomas ierunājuši Anna Hetaveja, Džesijs Aizenbergs, Žemēns Klementss, Kristīna Čenoveta, Bruno Mars, Džordžs Lopess, Treisijs Morgans un Leslija Manna.

Filmā Blū, Džūela un viņu trīs bērni pārceļas uz Amazones savvaļu. Tur Blū mēģina iekļauties sabiedrībā, sanaidojas ar atriebīgo Nigelu, kā arī satiek sievastēvu.

## Atsauces

## Ārējās saites
Svīnijs Tods: Flītstrītas dēmoniskais bārddzinis

**"Svīnijs Tods: Flītstrītas dēmoniskais bārddzinis"** () ir 2007. gada ASV muzikāla šausmu filma, kuras režisors ir Tims Bērtons. Galvenās lomas atveido Džonijs Deps, Helēna Bonema Kārtere, Elans Rikmens, Timotijs Spols un Saša Barons Koens. Filmas pirmizrāde notika  Ņujorkā.

Filmā Svīnijs Tods ir angļu bārdzinis un sērijveida slepkava, kurš kopā ar savu līdzdalībnieci misis Lovetu nogalina savus klientus, izmantojot skuvekli.

## Atsauces

## Ārējās saites
Praktikants

**"Praktikants"** () ir 2015. gada ASV kinokomēdija, kuras režisore, scenārija autore, kā arī viena no producentēm ir Nensija Meiersa. Galvenās lomas filmā atveido Anna Hetaveja, Renē Ruso un Roberts De Niro. Filmas pirmizrāde notika  Beļģijā.

Filma seko septiņdesmitgadīgam atraitnim, kurš kļūst par vecāko praktikantu strauji augošā apģērbu e-komercijas uzņēmumā.

## Atsauces

## Ārējās saites
Vallija Henšele

**Vallija Henšele** (;  Hamburga —  Maiami) bija Vācijas un ASV šahiste, 1930. gada Pasaules čempionāta šahā sievietēm bronzas laureāte.

## Biogrāfija
Piedzimusi ebreju ģimenē. Ieguvusi muzikālu izglītību, bijusi dziedātāja un pelnījusi sev iztiku ar klavierspēles stundām. 1927. gadā ieguvusi dziedāšanas skolotāja diplomu, bet 1929. gadā sekmīgi nokārtojusi eksāmenu, kas ļāvis uzstāties kā aktrisei operas žanra iestudējumos. 1939. gada martā pēc nacistu nākšanas pie varas Vācijā emigrējusi uz ASV. Tur 1950. gados kļuvusi par redzes invalīdu un līdz savai nāvei iztikusi no pieticīgas pensijas.

Divas reizes piedalījusies Pasaules čempionātos šahā sievietēm. 1930. gada Pasaules čempionāta šahā sievietēm Hamburgā ieņēmusi 3. vietu, bet 1931. gada Pasaules čempionāta šahā sievietēm Prāgā palikusi 5. vietā. Viņas uzvara 1930. gadā pār toreizējo Pasaules čempioni šahā Veru Menčiku tā arī palika Menčikas vienīgais zaudējums Pasaules čempionātu šahā sievietēm turnīros (izņemot mačus pret Soņu Grafu).

## Nozīmīga partija
**Vallija Henšele** – **Vera Menčika**
Pasaules čempionāts šahā sievietēm, Hamburga 1930

1. d4 Zf6 2. c4 g6 3. Zc3 Lg7 4. Zf3 0–0 5. e4 d6 6. Le2 Zbd7 7. 0–0 e5 8. Lg5 h6 9. dxe5 dxe5 10. Lh4 c6 11. Dd2 Te8 12. Tfd1 Db6 13. Lf1 Zh5 14. b3 Zf4 15. Za4 Dc7 16. Tac1 Ze6 17. Zc3 Zd4 18. Ze1 Zf8 19. f3 Le6 20. Zc2 Kh7 21. Zxd4 exd4 22. Ze2 c5 23. Zf4 Le5 24. Lg3 Dd6 25. Ld3 b6 26. Ze2 Lxg3 27. Zxg3 a5 28. a4 Lc8 29. Tf1 Ta7 30. Tce1 Tae7 31. f4 Lb7 32. e5 Db8 33. Zh5 Zd7 34. f5 Tf8 35. fxg6+ fxg6 36. e6 Ze5 37. Txf8 Dxf8 38. Txe5 Lc8 39. Zf4 Df6 40. Zxg6 Tg7 41. Th5, un melnie padevās.

## Ārējās saites

## Atsauces
Egils Kalns

**Egils Kalns** (dzimis ) ir Latvijas hokejists, spēlē uzbrucēja pozīcijā. Pašlaik (2024) Kalns pārstāv Vācijas otrās līgas klubā VER Selb.

## Karjera
Kalns savu karjeru sāka HK Liepājas Metalurgs-2 komandā Latvijas hokeja čempionātā, vēlāk HK Liepājas Metalurgs Baltkrievijas Ekstralīgā. Vēlāk spēlējis gan Somijas līgā, gan Kazahstānas līgā. 2015. gadā pievienojās HK Liepāja komandai un izcīnīja čempionu titulu. 2018. gadā Kalns noslēdza līgumu ar KHL komandu Rīgas "Dinamo", tās sastāvā nākamajā sezonā aizvadot septiņas spēles. 2019. gada vasarā pievienojās Lielbritānijas hokeja līgas vienībai Dandī "Stars", taču vien gadu vēlāk atgriezās Liepājā.

## Atsauces

## Ārējās saites
Alise Aizspogulijā (filma)

**"Alise Aizspogulijā"** () ir 2016. gada ASV piedzīvojumu filma, kuras režisors ir Džeimss Robins. Galvenās lomas filmā atveido Anna Hetaveja, Džonijs Deps, Mija Vašikovska, Mets Lūkass, Elans Rikmens, Saša Barons Koens un Helēna Bonema Kārtere. Filmas pirmizrāde notika  Londonā. Filma ir turpinājums 2010. gada filmai "Alise Brīnumzemē".

## Sižets
Alise atrod maģisku spoguli, kas aizved viņu atpakaļ uz Brīnumzemi. Tur Alise atrod Trako Cepurnieku, kurš uzvedas dīvaināk nekā parasti un vēlas uzzināt patiesību par savu ģimeni. Alise dodas atpakaļ laikā, kur viņa dažādos dzīves posmos satiek savus draugus un ienaidniekus, kā arī cenšas izglābt Cepurnieku, pirms beidzas dotais laiks.

## Atsauces

## Ārējās saites
Darba svētki (ASV)

**Darba svētki** Amerikas Savienotajās Valstīs tiek svinēti septembra pirmajā pirmdienā. Tajos piemin strādnieku kustību. Pirmo reizi Darba svētki tika svinēti 1882. gadā Ņujorkā pēc "Darba bruņinieku" (*Knights of Labor*) iniciatīvas. 1894. gadā ASV Kongress pasludināja šos svētkus par federālo brīvdienu, tā ir brīvdiena visos 50 ASV štatos. Tradicionāli Darba svētkos tiek atzīmētas arī vasaras beigas. Šajā dienā tiek rīkotas parādes, pēc kurām ģimenes ar draugiem rīko piknikus.

Daudzās citās valstīs darba svētki tiek svinēti 1. maijā, kad ir Starptautiskā strādnieku diena.

## Ārējās saites
* History of Labor Day, History of Artists and Writers Unions, Rare Labor Related Comic Books
* "Labor Day is May 1: Today is a boss's holiday". *[[Jacobin (magazine)|Jacobin]]*. September 7, 2015.
* "Today Belongs to Workers". *[[Jacobin (magazine)|Jacobin]]*. September 5, 2016.
Karla Svaresa Navarro

**Karla Svaresa Navarro** (; dzimusi ) ir profesionāla Spānijas tenisiste.

Svaresa Navarro ir uzvarējusi divos WTA vienspēļu turnīros, kā arī trīs dubultspēļu turnīros. Pirmo WTA vienspēļu titulu izcīnīja 2014. gadā *International* līmeņa turnīrā Portugālē, finālā pieveicot Krievijas tenisisti Svetlanu Kuzņecovu. Otro titulu izcīnīja 2016. gadā *Premier 5* kategorijas turnīrā *Qatar Total Open*, finālā uzvarot Latvijas tenisisti Aļonu Ostapenko. *[[Grand Slam (teniss)|Grand Slam]]* vienspēļu turnīros vairākas reizes ir iekļuvusi ceturtdaļfinālā. Dubultspēlēs lielākais panākums *Grand Slam* ir iekļūšana 2014. gada Francijas atklātā čempionāta pusfinālā, spēlējot pārī ar Garbinji Mugurusu.

WTA rangā augstāko vietu vienspēlēs sasniegusi , ierindojoties 6. vietā, bet dubultspēlēs  sasniegusi 11. vietu.

*[[Federācijas kauss|Fed Cup]]* sacensībās Spānijas izlasi pārstāv kopš 2008. gada.

## Sasniegumi ''Grand Slam'' turnīros
### Vienspēles

|}

## Atsauces

## Ārējās saites
Lesja Curenko

**Lesja Curenko** (; dzimusi ) ir profesionāla Ukrainas tenisiste.

Curenko ir uzvarējusi četros WTA vienspēļu turnīros. Pirmo titulu izcīnījusi 2015. gadā *İstanbul Cup*. *[[Grand Slam (teniss)|Grand Slam]]* turnīros līdz šim lielākais panākums ir iekļūšana 2018. gada ASV atklātā čempionāta ceturtdaļfinālā. WTA rangā augstāko vietu vienspēlēs sasniegusi , ierindojoties 23. vietā.

## Sasniegumi ''Grand Slam'' turnīros
### Vienspēles

|}

## Atsauces

## Ārējās saites
Mērija Gilkrista

**Mērija Dinora Gilkrista** (;  Raterglena —  Edinburga) bija Lielbritānijas šahiste, 1933. gada Pasaules čempionāta šahā sievietēm bronzas laureāte, divkārtējā Lielbritānijas sieviešu šaha čempionātu uzvarētāja.

## Biogrāfija
Skotijas šaha meistara Džona Gilkrista meita. Četras reizes uzvarējusi Skotijas sieviešu šaha čempionātos (1921, 1922, 1923, 1938). Divas reizes uzvarējusi Lielbritānijas sieviešu šaha čempionātos (1929, 1934).

Divas reizes piedalījusies Pasaules čempionātos šahā sievietēm. 1933. gada Pasaules čempionāta šahā sievietēm Folkestonā ieņēmusi 3. vietu, bet 1937. gada Pasaules čempionāta šahā sievietēm Stokholmā palikusi 8.—9. vietā (abos čempionātos uzvarēja Vera Menčika).

Bijusi pazīstama arī kā aktīva šaha dzīves organizētāja. Sākumā piedalījusies Glāzgovas dāmu šaha kluba izveidē, bet pēc pārcelšanās uz Edinburgu kļuvusi par vietējā dāmu šaha kluba biedri. Bijusi Skotijas Šaha federācijas prezidente un Lielbritānijas Šaha federācijas goda locekle.

## Atsauces
Alise Tonini

**Alise Tonini** (; dzimšanas un miršanas gads nav zināms) bija Itālijas šahiste, 1933. gada Pasaules čempionāta šahā sievietēm dalībniece, trīskārtēja Francijas sieviešu šaha čempionātu uzvarētāja.

## Biogrāfija
Bijusi Itālijas pilsone, bet 1930. gados dzīvojusi Francijā. Trīs reizes pēc kārtas uzvarējusi Francijas sieviešu šaha čempionātā (1932, 1933, 1934), bet, tā kā Tonini nebija Francijas pilsonības, par oficiālo čempioni vienmēr pasludināta kāda no vietējām šahistēm. 1933. gadā Folkestonā piedalījusies Pasaules čempionāta šahā sievietēm, kurā ieņēmusi 5. vietu (čempionātā uzvarēja Vera Menčika). 1934. gadā piedalījusies šaha turnīrā Milānā, kurā uzvarējis Itālijas šaha meistars Mario Napolitano. Par Tonini tālāko likteni trūkst informācijas.

## Atsauces
Žanna d'Otremona

**Žanna Marija Nansī d'Otremona** (; dzimusi **de Martela** ();  Bresta —  Parīze) bija Francijas šahiste, 1933. gada Pasaules čempionāta šahā sievietēm dalībniece, trīskārtējā Francijas sieviešu šaha čempione.

## Biogrāfija
Dzimusi dižciltīgā Bretaņas ģimenē, viņas tēvs ir bijis kara kuģa komandieris. 1929. gadā apprecējusies ar Lusjēnu Bridē d'Otremonu un pārcēlusies uz Parīzi. Trīs reizes kļuvusi par Francijas sieviešu šaha čempioni, turklāt visās šajās reizēs čempionātos bijusi otrā, bet čempionāta uzvarētājām nav bijusi Francijas pilsonība. 1928. un 1929. gadā par tādu šahisti kļuvusi Paula Švarcmane, bet 1932. gadā — Alise Tonini. 1927. un 1933. gadā ieņēmusi arī trešo vietu Francijas sieviešu šaha čempionātos. 1933. gadā Folkestonā piedalījusies Pasaules čempionāta šahā sievietēm, kurā ieņēmusi 7. vietu (čempionātā uzvarēja Vera Menčika).

## Atsauces
Aleksandrs Gribojedovs

**Aleksandrs Gribojedovs** (; dzimis  Maskavā, miris  Teherānā) bija krievu dramaturgs, dzejnieks, komponists un diplomāts.

## Dzīvesgājums
Kopš bērnības Aleksandrs runāja franču, vācu, angļu, itāļu un grieķu valodās. Brīvi lasīja latīniski. Viņa valodu zināšanas kalpoja par iemeslu tam, ka viņam piešķīra tulkotāja vietu Ārlietu kolēģijā. Viņš kūva par sekretāru Krievijas Impērijas vēstniecībā Persijā.

Krievu—persiešu kara laikā viņam bija liela ietekme Kaukāza pārvaldes lietās. Bijis līdzautors Turkmančajas miera līgumam starp Krieviju un Persiju, par ko saņēma Valsts padomnieka titulu.

## Nāve
Gribojedovu par Krievijas Impērijas pilnvaroto pārstāvi Persijā nozīmēja 1829. gadā uzreiz pēc Krievu—persiešu kara kas bija noslēdzies ar šaha karaspēka sagrāvi un pazemojoša miera līguma noslēgšanu. Noskaņojums Teherānā pret Krieviju Gribojedova ierašanās brīdī bija izteikti naidīgs. To vēl vairāk pastiprināja fakts, ka vēstniecībā patvērumu atrada no šaha galma aizbēdzis armēņu tautības einuhs un divas armēnietes no kāda šaha radinieka harēma. Šaha pieprasījumu izdot bēgļus Gribojedovs noraidīja. Tas izraisīja runas par krievu necieņu pret persiešiem, kurnēšanu un nemieru Teherānā.

Mullas Mesiha sakūdīts pūlis 1829. gada 30. janvārī sapulcējās pie sūtniecības, lūkojot tajā ielauzties. Diplomātisko pārstāvniecību mēģināja aizsargāt 35 kazaki un arī pats Gribojedovs ar zobenu rokā, tomēr situācija drīz kļuva nekontrolējama un satracinātie teherānieši iekļuva ēkā caur jumtu un pagrabu. Visi sūtniecībā esošie cīņas laikā tika nogalināti. Vienīgi sūtniecības sekretāram izdevās paslēpties un izdzīvot. Gribojedova līķi izmeta pa logu. Nocirsto diplomāta galvu savā bodītē izlika apskatīšanai kāds kebabu pārdevējs. Ķermeni pūlis gavilēdams vilka cauri pilsētai līdz pameta izgāztuvē, kur tas nostāvēja trīs dienas. Identificēt līķi ar uniformas paliekām izdevās tikai pateicoties pirksta traumai, ko Gribojedovs reiz bija ieguvis duelī.

Sūtņa mirstīgās atliekas pārveda un apbedīja Tbilisi.

## Darbi
Sarakstīja sešas lugas, no kurām populārākās ir: "Gudra cilvēka nelaime" (*Горе от ума*), "Jaunlaulātie" (*Молодые супруги*), "Tēlotā neuzticība" (*Притворная неверность*) u.c.

Bijis labs muzikants, sacerējis skaņdarbus — fortepjano sonāte, bērnu dziesmiņas. Tomēr tas viss nav saglabājies līdz mūsdienām. Gribojedovs nepierakstīja savas muzikālās lugas, tādēļ šodien ir pazīstami tikai divi viņa valši - *аs-dur* (la bemol mažorā) un *e-moll* (mi minorā).

## Atsauces

## Ārējās saites
Dievmātes katedrāles zvaniķis (1996. gada filma)

**"Dievmātes katedrāles zvaniķis"** () ir 1996. gadā uzņemta ASV animācijas filma. Filmas režisori ir Gērijs Truzdeils un Kērks Vaizs. Filmas sižets balstīts uz Viktora Igo romāna "Parīzes Dievmātes katedrāle" motīviem.

Oriģinālvalodā lomas ieskaņojuši: Toms Halss, Demija Mora, Tonijs Džejs, Kevins Klainss un Džeisons Aleksandrs. 2002. gadā filmai iznāca turpinājums "Dievmātes katedrāles zvaniķis 2".

## Atsauces

## Ārējās saites
Matejs Vidra

**Matejs Vidra** (, dzimis ) ir Čehijas futbolists, pārstāv Čehijas futbola izlasi. Kopš 2022. gada Vidra pārstāv Čehijas 1. līgas klubu Plzeņas "Viktoria".

## Atsauces

## Ārējās saites
Don Peyote

***Don Peyote*** ir 2014. gada ASV kinokomēdija, kuras režisori un scenārija autori ir Dens Foglers un Maikls Kanzonero. Filmas pirmizrāde notika . Galvenās lomas filmā atveido Dens Foglers, Kellija Hačinsone, Džejs Berušels, Džošua Diamels, Anabella Skiora un Voless Šons.

Vorens ir mākslinieks-bezdarbnieks, kurš piedzīvo garīgo atmodu un kļūst apsēsts ar sazvērestības teorijām.

## Atsauces

## Ārējās saites
Makss Meiers

**Makss Meiers** (, dzimis ) ir Vācijas futbolists. Kopš 2024. gada Meiers spēlē Kipras Pirmās divīzijas komandā Nikosijas APOEL.

## Atsauces

## Ārējās saites
Oušenas 8

**"Oušenas 8"** () ir 2018. gada ASV komēdijtrilleris, kuras režisors un viens no scenārija autoriem ir Gerijs Ross. Galvenās lomas filmā atveido Anna Hetaveja, Sandra Buloka, Keita Blanšeta, Mindija Kalinga, Sāra Polsone, Nora Luma, Rianna un Helēna Bonema Kārtere. Filmas pirmizrāde notika  Manhatanā.

Filmā Debija Oušena, Denija Oušena māsa, kopā ar sešu līdzzinātāju palīdzību izplāno 150 miljonus dolāru vērtas briljantu rotas nozagšanu no Metropoles muzeja viešņas kakla.

## Atsauces

## Ārējās saites
Johans Stenders

**Johans Stenders** var būt:
* Johans Stenders (Johann Stender, 1864–1945) — luterāņu mācītājs;
* Johans Stenders (1899—1974) — militārpersona, Lāčplēša kara ordeņa kavalieris.
Oskars Šlemmers

**Oskars Šlemmers** (, dzimis , miris ) bija Vācijas gleznotājs, skulptors un horeogrāfs baletā un teātra mākslā. Viņš tiek saistīts ar *[[Bauhaus]]* mākslas virzienu. Šlemmera darbi pārstāv arī citus mākslas virzienos, piemēram, abstrakcionismu, kubismu un klasicismu. Šlemmers bija viens no *Bauhaus* stila pamatlicējiem baletā. Lielu uzmanību savos darbos pievērsa cilvēka ķermenim, padarot to par divdimensionālu lelli.

## Ārējās saites
Mana draudzene - monstrs

**"Mana draudzene-monstrs"** () ir 2016. gada ASV kinokomēdija, kuras režisors un scenārija autors ir Načo Vigalondo. Galvenās lomas filmā atveido Anna Hetaveja, Džeisons Sudeikis, Dens Stīvenss, Ostins Stouels un Tims Bleiks Nelsons. Filmas pirmizrāde notika  Toronto Starptautiskajā kinofestivālā.

Glorija ir jauna rakstniece bez darba, kura spiesta atstāt Ņujorku un atgriezties savās dzimtajās mājās. Kad parādās ziņas par milzu briesmoni, kurš iznīcina Seulu, Glorija lēnām saprot, ka viņa kaut kā ir ar šo briesmoni saistīta.

## Atsauces

## Ārējās saites
Song One

***Song One*** ir 2014. gada ASV drāmas filma, kuras režisore un scenārija autore ir Keita Bārkere-Froilenda. Filmas pirmizrāde notika  Sandensas kinofestivālā. Galvenās lomas filmā atveido Anna Hetaveja, Mērija Stīnbērdžena un Džonijs Flinns.

Frenija, antropoloģijas studente, atgriežas Ņujorkā pēc tam, kad viņas brālis Henrijs nokļūst komā. Šeit Frenija cenšas palīdzēt brālim atgūt samaņu un atjaunot abu attiecības, kā arī uzsāk attiecības ar brāļa mīļāko mūziķi.

## Atsauces

## Ārējās saites